|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 13.05. - 19.05.2024 г. (20- та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 106 случая на заразни заболявания, от които:

1. Грип и остри респираторни заболявания (ОРЗ) - 74 случая.

Общата заболяемост от грип и ОРЗ за областта е 102,35 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 26 | 19 | 7 | 20 | 2 | 74 | 102,35 %оо |

1. Няма регистрирани случаи на заболели от COVID-19. Заболяемост за областта за 14 дни на 100000 жители към 20.05.2024г. - 0,00%оо при 0,67 %оо за РБългария.
2. 29 случая на въздушно- капкова инфекция – варицела, скарлатина и туберкулоза;
3. 1 случай на коклюш. Няма регистрирани случаи на морбили;
4. 2 случая на инфекция с множествен механизъм на предаване - сифилис;
5. На територията на област Добрич през отчетния период няма регистрирани хранителни взривове;

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени са 21 проверки: 8 проверки на ОПЛ относно извършени и отчетени имунизации, 8 проверки на ОПЛ съвместно с РЗОК-Добрич по писмо на МЗ за МПР, 4 текущи проверки на ОПЛ, 1 проверка по надзора на ОВП.

Извършени са епидемиологични проучвания на регистрирани заразни болести -32 бр.

Лабораторен контрол на противоепидемичния режим в детски градини, социални заведения и лечебни заведения - 236 бр. проби с 1 положителен резулт, от които:

* 56 бр. серологични проби без положителни резултати;
* 84 бр. проби околна среда без положителни резултати;
* 96 бр. паразитологични проби с 1 положителен резултат;

**През** **консултативния кабинет по СПИН /КАБКИС/** има преминало 1 лице

**ДИРЕКЦИЯ „МЕДИЦИНСКИ ДЕЙНОСТИ”**

Изпратени документи в ИАМН - 1 комплект допълнително изискани документи на МЦ Албена и 3 бр. преписки за заличаване на СИМП.

Извършени проверки по МСД на ЛЗИММП – 22.

Извършени 6 проверки по Наредба №3/2019 г. в ЛЗБП.

Издадена е 1 заповед за промяна на състава на ЛКК.

Приети и обработени жалби – 2 бр.

За периода в РКМЕ са приети и обработени 129 медицински досиета, извършени са 55 справки, изготвени са 102 преписки и 87 бр. МЕД за протокола за ТП на НОИ, проверени са 63 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **2** експертни съвета при РЗИ-Добрич. Разгледани са **7** проектни документации, издадени са **2** здравни заключения и **5** становища по процедурите на ЗООС. Извършен **1** оглед по процедурите на ЗООС.

Извършени са **6** проверки на обекти с обществено предназначение (ООП) в процедура по регистрация, вкл. и по предписание. Издадени са **2** предписания за предприемане на задължителни хигиенни мерки. Регистрирани са 2 обекта с обществено предназначение.

Извършени са **3** проверки на обекти с обществено предназначение (ООП) в процедура по регистрация, вкл. и по предписание. Издадени са **4** предписания за предприемане на задължителни хигиенни мерки.

През периода са извършени общо **41 проверки** по текущия здравен контрол в обекти с обществено предназначение, **2** проверки по чистота на населените места, проконтролирани са **6** стоки със значение за здравето в обекти за търговия с химични смеси, **1** насочена проверка по предписание и **1** съвместна проверка с други институции на морски плажове в община Каварна за незаконни зауствания на отпадъчни води.

Питейни води: физико-химичен и микробиологичен контрол: **15 бр.** проби питейни води – **7 бр.** не съответстват на нормативните изисквания (1 – по показател „нитрати“; 2 – не съответстват по показател „нитрати“, „Колиформи“; 3 – по показател „Колиформи“; 1 – по показатели „Колиформи“ и „Ешерехия коли“).

Минерални води: не са пробонабирани.

Води за къпане: не са пробонабирани.

Козметични продукти: физико-химичен и микробиологичен контрол: **4 бр.** проби - съответстват на нормативните изисквания.

Биоциди и дезинфекционни разтвори: физико-химичен контрол: **2 бр.** проби – съответстват на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

* издадено е 1 предписание за провеждане на задължителни хигиенни мерки.

**Дейности по профилактика на болестите и промоция на здравето (ПБПЗ):**

Проведени са **8 лекции** и **13 обучения** с обхванати **521** лица в учебни заведения на територията на гр. Добрич, с. Стефаново и с. Дуранкулак. Дейностите са по Национална програма за профилактика на хроничните незаразни болести, Национална програма за превенция и контрол на ХИВ и СПИ 2021-2025 г., Национална програма за подобряване на майчиното и детско здраве (2021-2030) и Националната стратегия на Република България за равенство, приобщаване и участие на ромите (НСРБРПУР) 2021-2030 г. Предоставени са **365** бр. здравно-образователни материали и **600** презерватива.

Оказани са **10** методични дейности на **18** лица (медицински специалист, педагози и здравни медиатори).

Дейности по профилактика на наркоманиите- проведени **2** лекции с **54** участници. Оказани са **2** методични дейности на **2-ма** медицински специалисти.

Изследване съдържанието на въглероден монооксид и карбоксихемоглобин в издишан въздух на 15 пушачи.

Проведени са 3 масови прояви по повод: 31.05.- Световен ден без тютюнопушене и 10.05.- Световен ден за движение.

Изготвени са 3 информационни бюлетина във връзка с: 10.05- Световен ден за движение; 19.05 – Световен ден за съпричастност към болните от ХИВ/СПИН и Световен ден против затлъстяването, разпространени са до регионалните медии.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **13.05. - 19.05.2024 г.** по чл. 56 от Закона за здравето са извършени **27** проверки в **27** обекта (2 детски и учебни заведения, 23 други закрити обществени места по смисъла на § 1а от допълнителните разпоредби на Закона за здравето, 2 открити обществени места). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р НИКОЛИНКА МИНЧЕВА**

*За Директор на Регионална здравна инспекция-Добрич,*

*съгласно Зап. № РД-01-1324/21.05.2024 г. на Директора на РЗИ-Добрич*